Ego Hugo Dux Burgundiæ notum facio vniuersis, quòd cùm Religiosi viri Abbas  Conuentus Monasterij Reomaensis nobis ac hæredibus nostris dederint in perpetuum liberaliter,  concesserint tertiam partem decimæ, quam habebant, vel habere debebant in Parochia, siue in finagio Montis-barri, tam in blado, quàm in vino. Nos verò liberalitatem prædictam benigniùs attendentes, promittimus quòd partem prædictam extra manum nostram non ponemus, nec alienabimus vllo modo,  bona fide quoscunque rebelles compellemus, provt de iure poterimus, ad soluendam nobis, ac Reomaensi Monasterio decimam supradictam. Actum apud Castellionem super Sequanam anno Domini millesimo ducentesimo quinquagesimo-sexto, mense Augusto.